北極 (星官)

北極係星官之一，喺紫微垣之下。北極有五粒星，曾經係最近天球北極嘅星官，唐之後，天樞最近北極嘅星，所以當時叫北極。因為歲差嘅緣故，去到大清時，就變成家下勾陳嘅勾陳一。北極排到好似條綫咁，北極一二三四，喺西洋天文嘅小熊座內，而北極五，喺鹿豹座內。

北極側邊有另一個星官，叫勾陳，差唔多同佢平排。

大清時儀象考成有編號。北極一，又叫太子，係西洋天文來講，係小熊座γ星；北極二，又叫帝，係小熊座β星；北極三，又叫庶子，係小熊座5星；北極四，又叫後宮，係小熊座4星；北極五，又叫天樞，係鹿豹座下HD 112028。

星官
北極 (星官)